"Setswana Puotlaleletso ya Ntlha (FAL)/P2 12 DBE/Ngwanaitseele 2014 NSC 3.1.6 A go ne go siame gore Kgomotso a ye go bega mathata a lelapa la gagwe kwa gaabo? (2) 3.1.7 Selebaleng o ne a ledisiwa ke eng thata jaana fa maphodisa a ne a mo tliseditse pegi ya loso? (2) Tlhopha karabo e e nepagetseng mo go 3.1.8–3.1.9. 3.1.8 Mmui wa mafoko 'bo tla sa jang?' ke ... Kgomotso. A malomaagwe B rraagwe C mmaagwe D rrakgadiagwe (1) 3.1.9 Kgomotso o thusitswe ke ... go bona dinotlolo tsa ntlo ya gagwe. A Phofu B Selebaleng C Lephodisa D Rraagwe (1) 3.2 NOPOLO B Kgomotso: (Kakanyo e e tebileng): Hh ...!! Ke a bo ke a go latsa kae tlhogo fa bosigo bo setse bo tsena jaana tota? Ke raya fa diphaposi tsotlhe di lotletswe jaana. Le tlala e nkabolotse. E kete go sejanaga se se emang fa ntle fa ... ka re ke tshaba le go okomela ruri, gongwe ke bone. Lepodisi: (Go konyakonya motho mo lebating): Koko ...! Kgomotso: Tsena! (Lebati le a bulega le be le tswalega) Lepodisi: Dumela mma. Kgomotso: Agee sajene. Lepodisi: A ke wena mogatsa Phofu mma? Kgomotso: Ga ke itse gore ke go reye ke re ee kgotsa nnyaya jaaka Phofu a setse a bone mosadi yo moswa sajane ... ke eng o botsa? Kana ... Lepodisi: Hm ...! Go thata. Kgomotso: Go diragetse eng e kete o tla ntshosa jaana? Kwalololo e ileditswe Phetla"